కౌసల్య తనయ రాఘవ

కౌసల్య తనయ రాఘవ 2025లో తెలుగులో విడుదలైన ప్రేమకథ సినిమా. ఏ.ఆర్. మూవీ మేకర్స్ బ్యానర్‌పై అడపా రత్నాకర్ నిర్మించిన ఈ సినిమాకు స్వామి పట్నాయక్ దర్శకత్వం వహించాడు. రాజేష్ కొంచాడా, శ్రావణి శెట్టి ప్రధాన పాత్రల్లో నటించిన ఈ సినిమా ట్రైలర్‌ను ఏప్రిల్ 5న విడుదల చేసి, సినిమాను ఏప్రిల్ 11న విడుదల చేశారు.
కథ
కౌసల్య (సునీతా మనోహర్) కుమారుడు రాఘవ (రాజేష్ కుంచాడా) ఓ కాలేజీలో చదువుతున్నాడు. అదే కాలేజీలో చదువుతున్న పెద్దింటి అమ్మాయి కావ్య (శ్రావణి శెట్టి)ని ప్రేమించగా ఆమె కూడా రాఘవతో ప్రేమలో పడుతుంది. కానీ కుల భేదాల కారణంగా ఈ ప్రేమకు అమ్మాయి తల్లిదండ్రులు అడ్డుపడతారు. ఈ విషయాన్నీ కాలేజీలో రాఘవను ఇష్టపడని గ్యాంగ్ వీరి ప్రేమ వ్యవహారాన్ని వారి పెద్దలకు తెలియజేసి పంచాయితీకి తీసుకెళ్తుంది. చివరికి ఈ ప్రేమ జంట మళ్లీ కలిసిందా లేదా? అనేదే మిగతా సినిమా కథ.
నటీనటులు
 రాజేష్ కొంచాడా 
 శ్రావణి శెట్టి
 వెంకటేష్ మరడపూడి
 కోటేశ్వరరావు
 రంగస్థలం మహేష్
మూలాలు

బయటి లింకులు


వర్గం:2025 తెలుగు సినిమాలు